એક સમયે પાસના સૈનિકો ગણાતાં પાટીદાર નેતાઓ આજે ક્યાં છે?\nહાર્દિક પટેલે અણસાર આપ્યા છે કે હવે અલ્પેશ કથીરિયા સુકાન સંભાળશે

અલ્પેશને સુકાની બનાવવાની પ્રક્રિયા પણ શરૂ કરી દેવામાં આવી હોવાના અહેવાલો આવી રહ્યા છે. 

પાટીદાર અનામત આંદોલનની શરૂઆત થઈ ત્યારથી લઈને અત્યાર સુધી પાસમાંથી અનેક નવા નેતાઓ આવ્યા હતા. 

જોકે, અનેક નેતાઓ હાર્દિક પટેલની સાથે ન રહ્યા અને પાસ છોડીને ભાજપ કે કૉંગ્રેસમાં જોડાઈ ગયા છે. 

2013માં વિસનગરની નાની સભાઓથી પટેલ સમાજના યુવાનોને ભેગા કરીને 2015માં પાસની રચના કરવામાં આવી હતી. 

તે વખતે, હાર્દિક સહિત 10 જેટલા લોકો ચળવળના માણસો ગણાતા હતા અને આંદોલનને વેગ આપી રહ્યા હતા. 

ઑગસ્ટ 2015ની અમદાવાદના GMDCમાં થયેલી રેલી બાદ પાટીદાર અનામતને વેગ મળ્યો અને બીજા તમામ નેતાઓથી ઉપર હાર્દિક પટેલ આ આંદોલનનો ચહેરો બની ગયા હતા. 

બીબીસીઓ જાણવાનો પ્રયાસ કર્યો કે તે સમય પાસના સૈનિકો ગણાતા એ પાટીદાર નેતાઓ અત્યારે ક્યાં છે.

રેશ્મા પટેલ 

રેશ્મા પટેલ હવે ભાજપમાં છે

પાટીદાર અનામત આંદોલનનો મહિલા ચહેરો એટલે રેશ્મા પટેલ. 

2015ની પાટીદાર અનામત આંદોલનની રેલી પછીના પોલીસ સાથેના સંઘર્ષો અને તોફાનોને કારણે હાર્દિક પટેલ સહિત અનેક પાટીદાર નેતાઓને જેલમાં પૂરવામાં આવ્યા હતા. 

તેમને છોડાવવા માટે પોતાનાં જ ઘરમાં 21 દિવસના ઉપવાસ કરીને રેશ્મા પટેલે પાસમાં જગ્યા મેળવી લીધી હતી. 

પાસના મુખ્ય નેતાઓમાં તેમની ગણતરી થતી હતી. પાસના આંદોલનને લઈ તેઓ પોતે પણ એક મહિનો જેલમાં રહ્યાં છે. 

જોકે, 2017ની વિધાનસભાની ચૂંટણી પહેલાં જ તેઓ અને પાસના બીજા નેતાઓ ભાજપમાં જોડાઈ ગયાં હતાં. 

તમે આ વાંચ્યું કે નહીં?

હાર્દિક પટેલ અને તેના સાથી

હાલમાં તેઓ ભાજપમાં રહીને કામ કરી રહ્યાં છે, પરંતુ પાટીદારો માટે ભાજપની નીતિઓથી પણ તેઓ બહુ ખુશ હોય તેવું લાગતું નથી. 

બીબીસી ગુજરાતી સાથે વાત કરતા રેશ્મા કહે છે કે, "ભાજપ સરકારે વાયદો કર્યો હતો કે તેઓ શહીદ પાટીદાર પરિવારોના સભ્યોને નોકરી આપશે, તેમજ કોર્ટમાં ટકી શકે તેવી અનામતન માટેની કોઈ જોગવાઈ કરી નથી." 

તેમણે વધુમાં કહ્યું હતું કે પાટીદાર સમાજના લોકો સાથે હું કામ કરતી હતી અને કામ કરતી રહીશ. 

જોકે, થોડા સમય પહેલાં જ તેમણે જાહેરાત કરી હતી કે તેઓ ભાજપ માટે આવનારી લોકસભાની ચૂંટણીમાં પ્રચાર કરશે નહીં. 

પાટીદાર સમાજના લોકોએ તેમની અને તેમની સાથે રહેલા વરુણ પટેલની પ્રેસ કૉન્ફરન્સમાં અગાઉ હોબાળો કર્યો હતો. 

વરુણ પટેલ 

એક સમયે પાસમાં સક્રિય વરુણ પટેલ હવે ભાજપના...\n\ntl;dr:
સુરતના પાટીદાર નેતા અલ્પેશ કથીરિયા તાજેતરમાં જ જેલમાંથી મુક્ત થયા છે. હવે એવી ચર્ચા ચાલી રહી છે કે પાટીદાર અનામત આંદોલન સમિતિ (પાસ)નો કાર્યભાર તેઓ અને તેમની નવી ટીમ સંભાળી શકે છે.